31. 12. 94 De Europæiske Fællesskabers Tidende Nr. L 380/1 (Retsakter hvis offentliggørelse ikke er obligatorisk) RÅDET RÅDETS AFGØRELSE af 15. december 1994 om Det Europæiske Fællesskabs midlertidige anvendelse af energichartertraktaten (94/998/ EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Euro- pæiske Fællesskab, særlig artikel 54, stk. 2, artikel 57, stk. 2, sidste punktum, artikel 66, artikel 73 C, stk. 2, artikel 87, 99, 100 A, 113, artikel 130 S, stk. 1, og artikel 235 sammenholdt med artikel 228, stk. 2, andet punktum, og stk. 3, første afsnit, under henvisning til forslag fra Kommissionen (), under henvisning til udtalelse fra Europa-Parlamentet (?), og ud fra følgende betragtninger: Det europæiske energicharter blev den 17. december 1991 undertegnet af De Europæiske Fællesskaber og deres medlemsstater; det europæiske energicharters signatarer har forpligtet sig til at udarbejde en energichartertraktat for at skabe et sikkert og bindende internationalt retsgrundlag for de principper og mål, charteret indeholder; det europæiske energicharter spiller en fundamental rolle for Europas fremtid, idet det kan bidrage til at udvikle energipotentiellet i landene i Samfundet af Uafhængige Stater og i de central- og østeuropæiske lande og samtidig øge forsyningssikkerheden; (') EFT nr. C 372 af 28. 12. 1994, s. 15. (?) EFT nr. C 18 af 23. 1. 1995. Fællesskabets initiativ og centrale rolle bør konsolideres ved, at det deltager fuldt ud i gennemførelsen af det europæiske energicharter; midlertidig  anvendelse af energichartertraktaten  vil bidrage til virkeliggørelsen af Det Europæiske Fælles- skabs mål; Det Europæiske Fællesskab har kompetence for visse dele af energichartertraktaten; det er nødvendigt at anvende traktatens artikel 73 C, stk. 2, som hjemmel for denne afgørelse, da energichar- tertraktaten pålægger Fællesskabet visse forpligtelser vedrørende  kapitalbevægelser og betalinger mellem Fællesskabet og tredjelande, der er kontraherende parter i energichartertraktaten; Det Europæiske Fællesskab har en ekstern kompetence, i det omfang internationale retsakter, der er vedtaget med traktatens artikel 235 som hjemmel, berøres; disse bestemmelser i energichartertraktaten bør derfor anvendes midlertidigt af Det Europæiske Fællesskab i overensstemmelse med dens bestemmelser, uden at dette griber ind i den procedure og den hjemmel, der:kræves for Det Europæiske Fællesskabs senere godkendelse af energichartertraktaten — TRUFFET FØLGENDE AFGØRELSE: Artikel 1 Det Europæiske Fællesskab anvender energichartertrak- taten midlertidigt fra undertegnelsen, i det omfang det har kompetence på de områder, traktaten gælder for.